ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยการรักษาการแทนและการปฏิบัติการแทนพ.ศ. ๒๕๕๔[๑] โดยที่เป็นการสมควรปรับปรุงระเบียบคณะกรรมการกำกับกิจการพลังงานเพื่อให้การรักษาการแทนและการปฏิบัติการแทนภายในสำนักงานคณะกรรมการกำกับกิจการพลังงาน เกิดความสะดวกคล่องตัวในการบริหารงานอาศัยอำนาจตามความในมาตรา ๓๓ (๔) และมาตรา ๓๔ วรรคสองแห่งพระราชบัญญัติการประกอบกิจการพลังงาน พ.ศ. ๒๕๕๐ คณะกรรมการกำกับกิจการพลังงานจึงวางระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการกำกับกิจการพลังงาน ว่าการด้วยรักษาการแทนและการปฏิบัติการแทนพ.ศ. ๒๕๕๔ข้อ ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ให้ยกเลิกระเบียบคณะกรรมการกำกับกิจการพลังงานว่าด้วยการรักษาการแทนและการปฏิบัติการแทน พ.ศ. ๒๕๕๒ข้อ ๔ ในระเบียบนี้ส่วนงาน หมายความว่า ส่วนงานตามระเบียบคณะกรรมการกำกับกิจการพลังงานว่าด้วยการแบ่งส่วนงานสำนักงานคณะกรรมการกำกับกิจการพลังงานหน่วยงานภายใน หมายความว่าหน่วยงานภายในส่วนงานตามระเบียบคณะกรรมการกำกับกิจการพลังงานว่าด้วยการแบ่งส่วนงานสำนักงานคณะกรรมการกำกับกิจการพลังงานข้อ ๕ ในกรณีที่มีผู้ดำรงตำแหน่งเลขาธิการแต่ไม่อยู่หรือไม่อาจปฏิบัติหน้าที่ได้ด้วยประการใด ๆให้พนักงานผู้ดำรงตำแหน่งรองเลขาธิการเป็นผู้รักษาการแทน ถ้ามีรองเลขาธิการหลายคน ให้ประธานกรรมการแต่งตั้งรองเลขาธิการคนหนึ่งเป็นผู้รักษาการแทนถ้าไม่มีผู้ดำรงตำแหน่งรองเลขาธิการหรือมีแต่ไม่อาจปฏิบัติหน้าที่ได้ให้พนักงานผู้ดำรงตำแหน่งผู้ช่วยเลขาธิการ เป็นผู้รักษาการแทน ถ้ามีผู้ช่วยเลขาธิการหลายคนให้ประธานกรรมการแต่งตั้งผู้ช่วยเลขาธิการคนหนึ่งเป็นผู้รักษาการแทนข้อ ๖ ในกรณีที่มีพนักงานผู้ดำรงตำแหน่งรองเลขาธิการหรือผู้ช่วยเลขาธิการ หรือตำแหน่งหัวหน้าส่วนงาน หรือหัวหน้าหน่วยงานภายในส่วนงานแต่ไม่อยู่หรือไม่อาจปฏิบัติหน้าที่ได้ด้วยประการใด ๆให้เลขาธิการแต่งตั้งพนักงานในสำนักงานซึ่งมีความเหมาะสมเป็นผู้รักษาการแทนได้ข้อ ๗ ในกรณีที่ไม่มีผู้ดำรงตำแหน่งเลขาธิการให้ประธานกรรมการแต่งตั้งผู้ที่เห็นสมควรรักษาการในตำแหน่งในกรณีที่ไม่มีผู้ดำรงตำแหน่งรองเลขาธิการ หรือผู้ช่วยเลขาธิการหรือตำแหน่งหัวหน้าส่วนงาน หรือหัวหน้าหน่วยงานภายในส่วนงาน ให้เลขาธิการหรือผู้รักษาการแทนเลขาธิการมีอำนาจแต่งตั้งพนักงานในสำนักงานซึ่งมีความเหมาะสมรักษาการในตำแหน่งนั้นข้อ ๘ อำนาจในการสั่งการการอนุญาต การอนุมัติ การปฏิบัติงานหรือการดำเนินการอื่นที่เลขาธิการจะพึงปฏิบัติหรือดำเนินการตามอำนาจหน้าที่ถ้ากฎหมาย ระเบียบข้อบังคับ ประกาศหรือคำสั่งนั้น มิได้ห้ามการมอบอำนาจไว้เลขาธิการจะมอบอำนาจให้ผู้ดำรงตำแหน่งดังต่อไปนี้ปฏิบัติหน้าที่แทนได้เว้นแต่จะมีการกำหนดเงื่อนไข หรือข้อห้ามการมอบอำนาจไว้เป็นการเฉพาะ(๑) รองเลขาธิการ(๒) ผู้ช่วยเลขาธิการ(๓) ผู้อำนวยการฝ่าย(๔) ผู้ดำรงตำแหน่งอื่นที่เทียบเท่า (๑) ถึง (๓)(๕) ผู้อำนวยการเขตการมอบอำนาจตาม (๑) ถึง (๕) ห้ามมิให้มีการมอบอำนาจต่อเว้นแต่ได้รับความเห็นชอบเป็นหนังสือจากเลขาธิการข้อ ๙ อำนาจในการสั่งการ การอนุญาต การอนุมัติการปฏิบัติงาน หรือการดำเนินการอื่นที่หัวหน้าส่วนงาน หรือหัวหน้าหน่วยงานภายในจะพึงปฏิบัติ หรือดำเนินการตามอำนาจหน้าที่ ถ้ากฎหมาย ระเบียบ ข้อบังคับ ประกาศหรือคำสั่งนั้น มิได้ห้ามการมอบอำนาจไว้ หัวหน้าส่วนงาน หรือหัวหน้าหน่วยงานภายในจะมอบอำนาจให้ผู้ปฏิบัติงานในส่วนงานนั้น ดังต่อไปนี้ ปฏิบัติหน้าที่แทนได้เว้นแต่จะมีการกำหนดเงื่อนไขหรือข้อห้ามการมอบอำนาจไว้เป็นการเฉพาะ(๑) ผู้อำนวยการส่วน หรือผู้ชำนาญการพิเศษ(๒) เจ้าหน้าที่วิชาการ(๓) เจ้าหน้าที่ทั่วไป หรือเจ้าหน้าที่เทคนิค(๔) ผู้ดำรงตำแหน่งอื่นที่เทียบเท่าการมอบอำนาจตาม (๑) ถึง (๔) ห้ามมิให้มีการมอบอำนาจต่อเว้นแต่ได้รับความเห็นชอบเป็นหนังสือจากเลขาธิการข้อ ๑๐ การมอบอำนาจและการมอบอำนาจต่อ ให้ทำเป็นหนังสือโดยมีเนื้อหาสาระดังต่อไปนี้(๑) ชื่อและตำแหน่งของผู้มอบอำนาจ(๒) ชื่อและตำแหน่งของผู้รับมอบอำนาจ(๓) อำนาจที่มอบ(๔) หลักเกณฑ์หรือเงื่อนไขการใช้อำนาจข้อ ๑๑ การมอบอำนาจย่อมมีผลตราบเท่าที่ยังไม่มีการเพิกถอนหรือสิ้นผลลงโดยเงื่อนเวลา หรือโดยเหตุอื่นข้อ ๑๒ ผู้รับมอบอำนาจต้องปฏิบัติหน้าที่ที่ได้รับมอบอำนาจตามวัตถุประสงค์ของการมอบอำนาจดังกล่าวข้อ ๑๓ ผู้รักษาการแทนหรือผู้รักษาการในตำแหน่งตามระเบียบนี้มีอำนาจเช่นเดียวกับผู้ซึ่งตนรักษาการแทนหรือรักษาการในตำแหน่งนั้นเว้นแต่ประธานกรรมการจะกำหนดไว้เป็นอย่างอื่นในกรณีที่ผู้ดำรงตำแหน่งใด ผู้รักษาการแทนหรือผู้รักษาการในตำแหน่งใด มอบหมาย หรือมอบอำนาจให้ผู้ดำรงตำแหน่งอื่นปฏิบัติการแทนให้ผู้ปฏิบัติการแทนมีอำนาจเช่นเดียวกับผู้ซึ่งมอบหมายหรือมอบอำนาจในกรณีที่มีกฎหมายอื่นแต่งตั้งให้ผู้ดำรงตำแหน่งใดเป็นกรรมการหรือให้มีอำนาจหน้าที่ใดให้ผู้รักษาการแทน ผู้รักษาการในตำแหน่งหรือผู้ปฏิบัติการแทน มีอำนาจหน้าที่เป็นกรรมการ หรือมีอำนาจหน้าที่เช่นเดียวกับผู้ดำรงตำแหน่งนั้นในระหว่างที่ผู้ปฏิบัติการแทนผู้รักษาการแทน หรือผู้รักษาการในตำแหน่ง แล้วแต่กรณีข้อ ๑๔ การเป็นผู้รักษาการแทนหรือผู้รักษาการในตำแหน่งตามระเบียบนี้ไม่กระทบกระเทือนอำนาจประธานกรรมการหรือเลขาธิการที่จะแต่งตั้งพนักงานอื่นเป็นผู้รักษาการแทนหรือผู้รักษาการในตำแหน่งตามอำนาจหน้าที่ที่มีอยู่ตามกฎหมายในกรณีที่มีการแต่งตั้งผู้รักษาการแทนหรือผู้ที่รักษาการแทนในตำแหน่งตามวรรคหนึ่งให้ผู้ที่ได้รับการแต่งตั้งเดิมพ้นจากความเป็นผู้รักษาการแทนหรือผู้รักษาการในตำแหน่งนับแต่เวลาที่ผู้ได้รับแต่งตั้งตามวรรคหนึ่งเข้ารับหน้าที่ข้อ ๑๕ เลขาธิการมีอำนาจมอบหมายให้พนักงานปฏิบัติงานเฉพาะอย่างในกิจการของสำนักงานที่เกี่ยวข้องกับบุคคลภายนอกได้โดยทำเป็นหนังสือระบุตัวผู้รับมอบอำนาจและขอบเขตของการมอบอำนาจไว้อย่างชัดแจ้งข้อ ๑๖ ให้ประธานกรรมการรักษาการตามระเบียบนี้และวินิจฉัยชี้ขาดปัญหาเกี่ยวกับการปฏิบัติตามระเบียบนี้ประกาศณ วันที่ ๑๐ มกราคม พ.ศ. ๒๕๕๔ดิเรก ลาวัณย์ศิริประธานกรรมการกำกับกิจการพลังงานปริยานุช/ผู้จัดทำ๑๕ มีนาคม ๒๕๕๔ณัฐวดี/ตรวจ๑๕ มีนาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๒๗ ง/หน้า ๒๓/๘ มีนาคม ๒๕๕๔